Eldhúsið á heimili Þóru Margrétar Baldvinsdóttur og Bjarna Benediktssonar er í opnu rými eins og algengt er í seinni tíð . Að hennar sögn er eldhúsið helsti samverustaður allra í fjölskyldunni . „ Það er mjög mikið eldað á mínu heimili , og meira að segja hef ég stundað það að vera með hádegismat , eins og gert var í gamla daga , af því ég er með lítið barn heima þessa dagana . Reyndar hef ég mest borðað af honum sjálf og börnin fá afganga þegar þau koma heim úr skólanum , “ bæti Þóra við og hlær . „ En matargerð og umsýsla í eldhúsinu hefur alltaf verið ein af ástríðunum í mínu lífi . Að bardúsa þar finnst mér alveg rosalega gaman og í raun fæ ég svo mikið út úr því að það er eiginlega mitt jóga , “ segir Þóra . Ennfremur bendir hún á að börn þeirra hjóna séu einnig býsna snjöll við eldamennskuna . „ Dóttir okkar , sem er orðin 21 árs , er orðin aldeilis frábær í eldhúsinu . hún hefur verið að vinna í Happ síðustu þrjú árin með skóla og á sumrin og er með brennandi áhuga á mat og matargerð og þá ekki síst á því sem lýtur að næringu og heilsu . Hún er reyndar svo hugfangin af þessu að hún fór í háskólanám næringarfræði nú í haust og er hefur það ef til umfram mig í eldhúsinu að hún hugsar út í smáatriðin og nostrar við þau . “ Allir á heimilinu elda Þóra bætir því við að dóttirin sé einna hrifnust af asískri matargerð á meðan hún sjálf horfi helst til ítalskrar matargerðar . „ Ég er svolítill Ítali í mér í eldhúsinu . Ég bjó í eitt ár á Ítalíu og smitaðist mjög af þarlendri eldamennsku . Ég held ég geti sagt að ég elski allan ítalskan mat ; hann er mitt uppáhald . “ 14 ára sonur hennar er að sama skapi farinn að bjarga sér við eldavélina , og meira að segja 8 ára daman þeirra líka . „ Hún bakar um hverja einustu helgi , einhvers konar möffins eða smákökur og stendur sig ofboðslega vel þó vitaskuld fái hún hjálp hjá okkur í og með . Svo eldhúsið er í mikilli notkun á mínu heimili . “ Meira að segja eiginmaðurinn á þar sína spretti , að sögn Þóru . „ Bjarni er reyndar ekki sá liðtækasti í eldhúsinu en hann á samt tvo eða þrjá rétti sem hann gerir mjög vel , hann má alveg eiga það , “ bætir Þóra við og kímir .